Flagg vun Sambia

De Flagg vun Sambia wur an’n Unafhängigkeitsdag, den 24. Oktober 1964, offiziell inführt. De Natschonalflagg wurr vun Gabriel Ellison, OGDS, MBE, entworfen.

 Bedüüden 
De Farven stammt vun de United National Independence Party. Se hemm folgend Bedüüden:
 Gröön steiht för de Felder un Wälder, de de gröttste Flach vun dat Staatsrebeet innehmen
 Orange symboliseert de Mineralschätze, insbesünnere dat Kopper
 Swaart is de Huutfarv vun de Bevölkerung
 Root erinnert an den Kamp to de Freeheit

De Schreiseeadler leevt an den Sambesi, vun de sien Naam de Naam Sambia afleit is. He steiht för dat Streven to höhgeren Teelen un de Fähigkeit vun de Natschoon, Probleme to überwinnen.Whitney Smith, Ottfried Neubecker: Wappen und Flaggen aller Nationen. Battenberg, München 1980, ISBN 3-87045-183-1.

 Geschichte 
Ofschons Noordrhodesien, as Sambia as Kolonie heeten dee, all tovör en Wappen harr, wurr as Flagg bit 1939 blots de britische Union Jack bruukt, dornah keem de typische britische Kolonialflagg to’n Insatz: En dunkelblau Flagg mit den Union Jack in de Bövereck (Blue Ensign) un in dat fleegend Enn’n dat Kolonialwappen. Dat Wappen wies en golden Schreiseeadler mit en sülvern Fisch in den Fängen up hellblau Grund böverhalv söss sülvern Wellen up swaarten Grund, de de Victoriafälle symboliseeren. In Afwandlung is dat Wappen noch hüüd in Gebruuk. 

Tüschen 1953 un 1963 weerr Noordrhodesien tosommen mit Süüdrhodesien (hüüd: Simbabwe) un dat Njassaland (Malawi) Deel vun de Föderatschoon vun Rhodesien un Njassaland. Dat nee Wappen wie en golden, upgahn Sünn up blau Grund för dat Njassaland, den rooden Lööw för Süüdrhodesien un de sülvern Wellen up swaarten Grund för Noordrhodesien. De Föderatschoon is an’n 31. Dezember 1963 utnannerbraken, as Sambia und Malawi de Unafhängigkeit vun Grootbritannien kreegen.

Bit 1996 hett Sambia en Flagg mit en dunklere Gröön bruukt.

 Wiedere Flaggen vun Sambia 

 Enkeld Nahwiesen 

 Weblinks 

 Flags of the World - Zambia (engelsch)

Kategorie:Sambia
Kategorie:Flagg